Seišelli keel
Seišelli keel ehk seišellikreooli keel ehk Seišelli kreoolkeel on kreoolkeel, mida räägitakse Seišellidel. See on riigis inglise ja prantsuse keele kõrval ametlik keel. 1998. aastal kõneles seda 72 700 inimest. Keel on kujunenud prantsuse keele baasil. Näiteks määravad artiklid (prantsuse le, la ja les) moodustavad osa sõnast, seega sõna 'tulevik' on seišelli keeles lavenir (prantsuse keeles l'avenir).